Steve Hansen, hoofafrigter van die All Blacks, deel 'n ligte oomblik met die slot Brodie Retallick op die oefenveld. Foto: Getty Images.
Daar is ook geen sprake daarvan dat die All Blacks oorgerus is nie, verseker hy.
Omdat Nieu-Seeland se laaste groepwedstryd teen Italië weens die tifoon Hagibis gekanselleer moes word, beteken dit die Kiwi's se laaste wedstryd in die toernooi was op 6 Oktober, toe hulle Namibië maklik met 71-9 geklop het.
All Blacks halfback Brad Weber has had a remarkable journey to get back into the black jersey. @skysportnz presenter Israel Dagg had a chat with Weber to find out more.#BACKBLACK pic.twitter.com/4kywIV8xwg
Hansen se span het boonop 'n tydperk van 11 dae gehad tussen hul eerste wedstryd teen Suid-Afrika en die tweede teen Kanada.
Daar word in die Nieu-Seelandse media gemaan dat die All Blacks die kwarteindstryd teen Ierland ietwat verroes ingaan. Hansen sê egter hulle het verlede week 'n wedstrydscenario nageboots in 'n intense oefensessie en sy spelers is slaggereed.
Ons weet teen wie ons speel. Hulle is 'n span van gehalte, wat nommer een (op die wêreldranglys) was vanjaar.
"Om 'n week af te hê, is nie 'n slegte ding nie. Dit het ons toegelaat om baie hard te werk. Die GPS-statistieke wys ons het op dieselfde vlak en soms teen 'n hoër pas as in 'n toets geoefen, so ons beskou dit (die beplande wedstryd teen Italië) nie as 'n verlore geleentheid nie."
Hy sê hulle is deeglik bewus van hul teenstanders.
"Ons weet teen wie ons speel. Hulle is 'n span van gehalte, wat nommer een (op die wêreldranglys) was vanjaar. Die laaste drie uitslae teen hulle was verloor, wen, verloor, so ons sal nie oorgerus wees nie."
In die Nieu-Seelandse media word daar gesê dat oorgerustheid in die 2007-toernooi tot die All Blacks se ondergang in die kwarteindronde gelei het.
All Blacks prop Angus Ta'avao provides an update on the team as they build for a massive #RWC2019 quarterfinal clash against Ireland. ??????#BACKBLACK pic.twitter.com/L58m7xw3nQ
Die Kiwi's was daardie jaar onstuitbaar in die groepfase en het teen 'n Franse span te staan gekom wat skaars vir die kwarteindronde kon kwalifiseer. Die slot Keith Robinson is vir die wedstryd gekies nadat hy van 'n kuitbesering herstel het. Graham Henry, wat destyds die All Blacks afgerig het, het gesê Robinson moet speeltyd kry voor die halfeindronde, wat die Kiwi's toe nie beskore was nie.
Die Hane het uiteindelik verras toe hulle die groot gunsteling met 20-18 in Cardiff uitgeskakel het.
Dít is soortgelyk aan die huidige situasie met die slot Brodie Retallick. Retallick het die begin van die toernooi met 'n skouerbesering misgeloop en nog bitter min tyd op die veld deurgebring.
Ian Foster, hulpafrigter, sê intussen "die fokus op detail is enorm".
"Ons weet almal kom vir ons elke keer wanneer ons speel. Dit is hier waar jy jouself wil bewys, teen 'n wonderlike span op die groot verhoog." – Reuters